ZAPISNIK
47. sjednice Vijeća Mjesnog odbora Kupinečki Kraljevec - centar,
održane 27. ožujka 2025. (četvrtak),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 19,00 sati

Nazočni članovi Vijeća: Kristijan Jakolić, Ivan Krešić, Dubravka Milača (od točke 5.) i Marko Samaržija.

Nenazočni članovi Vijeća: Fran Marjanović.

Ostali nazočni: Lidija Špišić, stručni referent za rad tijela mjesne samouprave.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoči većina (3/5) članova Vijeća, što znači da Vijeće može pravovaljano odlučivati te otvara 47. sjednicu Vijeća. 

Predlaže da se prije utvrđivanja dnevnog reda usvoji zapisnik 46. sjednice. 

Bez rasprave, jednoglasno (3 “za”), Vijeće prihvaća tekst zapisnika 46. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
Budući da se nitko ne javlja za riječ, daje na glasovanje predloženi dnevni red.

Vijeće je jednoglasno (3 “za”) usvojilo 

[bookmark: _Hlk523472998]dnevni red

1. Prijedlog zaključka o odobrenju jednokratnog korištenja prostora MO Kupinečki Kraljevec- centar, Kraljevečka cesta 73 (Auto Remetinec d.o.o.)
2. Prijedlog zaključka o odobrenju jednokratnog korištenja prostora MO Kupinečki Kraljevec- centar, Kraljevečka cesta 73 (Ministarstvo poljoprivrede)
3. Prijedlog zaključka o odobrenju jednokratnog korištenja prostora MO Kupinečki Kraljevec- centar, Kraljevečka cesta 73 (KUD Kupinečki Kraljevec)
4. Rasprava o potrebi postavljanja prometne signalizacije na području MO Kupinečki Kraljevec - centar
5. Rasprava o zamolbi za rješavanje oborinske odvodnje u ulici Vlašići
6. Obavijesti, pitanja i prijedlozi




Ad 1) Prijedlog zaključka o odobrenju jednokratnog korištenja prostora MO Kupinečki 
          Kraljevec- centar, Kraljevečka cesta 73 (Auto Remetinec d.o.o.)

        Predsjednik Vijeća konstatira da su članovi Vijeća primili Prijedlog zaključka u pisanom obliku sa zahtjevom te otvara raspravu.
       Budući da nema primjedbi niti drugih prijedloga, Prijedlog zaključka daje na glasovanje.
       Vijeće je jednoglasno (3 „za“) donijelo

ZAKLJUČAK 

1. Vijeće Mjesnog odbora Kupinečki Kraljevec – centar razmotrilo je zahtjev firme Auto Remetinec d.o.o., Karlovačka cesta 5/E, 10020 Novi Zagreb, za jednokratno korištenje MO Kupinečki Kraljevec - centar, u terminu  2. svibnja 2025. od 8,00 sati do 17,00 sati.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.


Ad 2) Prijedlog zaključka o odobrenju jednokratnog korištenja prostora MO Kupinečki 
          Kraljevec- centar, Kraljevečka cesta 73 (Ministarstvo poljoprivrede)

          Predsjednik Vijeća, Kristijan Jakolić navodi da su članovi Vijeća primili Prijedlog zaključka u pisanom obliku sa zahtjevom te otvara raspravu.
          Budući da nema primjedbi niti drugih prijedloga, Prijedlog zaključka daje na glasovanje.
          Vijeće je jednoglasno (3 „za“) donijelo

ZAKLJUČAK 

2. Vijeće Mjesnog odbora Kupinečki Kraljevec – centar razmotrilo je zahtjev Ministarstva poljoprivrede, Ulica grada Vukovara 78, 10000 Zagreb, za jednokratno korištenje MO Kupinečki Kraljevec - centar, u terminu  8. travnja 2025. od 9,00 do 15,00 sati.

3. Vijeće je suglasno da se korištenje prostora iz točke 1. ovog Zaključka odobri bez   
naknade. 

4. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.





[bookmark: _GoBack]Ad 3) Prijedlog zaključka o odobrenju jednokratnog korištenja prostora MO Kupinečki 
          Kraljevec- centar, Kraljevečka cesta 73 (KUD Kupinečki Kraljevec)

            Predsjednik Vijeća, Kristijan Jakolić navodi da su članovi Vijeća primili Prijedlog zaključka u pisanom obliku sa zahtjevom te otvara raspravu.
          Budući da nema primjedbi niti drugih prijedloga, Prijedlog zaključka daje na glasovanje.
          Vijeće je jednoglasno (3 „za“) donijelo

ZAKLJUČAK 

1. Vijeće Mjesnog odbora Kupinečki Kraljevec – centar razmotrilo je zahtjev Kulturno umjetničkog društva Kupinečki Kraljevec, Kraljevečka cesta 73, 10257 Brezovica, za jednokratno korištenje MO Kupinečki Kraljevec - centar, u terminu  29. ožujka 2025. od 19,00 do 22,00 sata.

2. Vijeće je suglasno da se korištenje prostora iz točke 1. ovog Zaključka odobri bez    
naknade. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.


Ad 4)  Rasprava o potrebi postavljanja prometne signalizacije na području MO 
            Kupinečki Kraljevec - centar
 
         Predsjednik Vijeća, Kristijan Jakolić konstatira da su članovi Vijeća uz ovu točku dnevnog reda primili zamolbu stanovnika ulice Tumbri III odv. za postavljanje prometnog zrcala. Otvara raspravu.
         Član Vijeća, Marko Samaržija iznosi da podržava zamolbu stanovnika ulice Tumbri III. odv., no mišljenja je da bi Vijeće trebalo zatražiti postavljenje prometnih zrcala u preostalim odvojcima ulice Tumbri budući da je situacija sa uključivanjem u promet ulicom Tumbri slična kao i s ulicom Tumbri III. odvojak.  
          Nakon kraće rasprave, predsjednik Vijeća Kristijan Jakolić utvrđuje Prijedlog zaključka te ga daje na glasovanje.
          Vijeće je jednoglasno (3 „za“) donijelo

ZAKLJUČAK
o potrebi postavljanja prometnih zrcala u ulici Tumbri

1. Vijeće Mjesnog odbora Kupinečki Kraljevec – centar temeljem zahtjeva građana raspravilo je sigurnost u prometu ulicom Tumbri.

1. Vijeće predlaže da se u cilju povećanja sigurnosti u prometu:

a) u ulici Tumbri postavi prometno zrcalo za potrebe sigurnijeg uključivanja vozila iz smjera ulice Tumbri III. odvojak u ulicu Tumbri;

b) razmotri prometna situacija te postave prometna zrcala na sljedećim raskrižjima: Tumbri - Tumbri I. odvojak, Tumbri - Kraljevečka cesta I. odvojak i Tumbri - Tumbri II. odvojak.

3. Ovaj zaključak dostavlja se Vijeću Gradske četvrti Brezovica na dalje postupanje.


Ad 5) Rasprava o zamolbi za rješavanje oborinske odvodnje u ulici Vlašići

         Predsjednik Vijeća, Kristijan Jakolić konstatira da su članovi Vijeća uz ovu točku dnevnog reda primili zamolbu za rješavanje oborinske odvodnje u ulici Vlašići. Informira članove Vijeća da je bio na terenu i razgovarao s vlasnicom objekata i zemljišta koje plavi oborinska odvodnja te iznosi prijedlog rješenja. Otvara raspravu.
         (Konstatira se da članica Vijeća, Dubravka Milača nazoči sjednici.)
         Nakon kraće rasprave, predsjednik Vijeća, Kristijan Jakolić utvrđuje Prijedlog zaključka te ga daje na glasovanje.
          Vijeće je jednoglasno (4 „za“) donijelo

ZAKLJUČAK
 o potrebi žurnog rješavanja oborinske odvodnje u ulici Vlašići 

1. Vijeće Mjesnog odbora Kupinečki Kraljevec – centar razmotrilo je zamolbu za žurno rješavanje problema plavljenja zemljišta i gospodarskih objekata  kod k.br. 26 (k.č.br. 1985/1 i 1992 k.o. Kupinečki Kraljevec Novi)
 
2. Vijeće predlaže da Zagrebački holding d.o.o., Podružnica Zagrebačke ceste izađu na teren u cilju utvrđivanja radova potrebnih za rješenje oborinske odvodnje sa prometnice te  je mišljenja da se isti mogu izvesti na trošak redovitog održavanja  s obzirom da se radi o radovima koji ne iziskuju veće troškove.

3. Ovaj zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e
       Vijeće Mjesnog odbora Kupinečki Kraljevec – centar razmotrilo je zamolbu za žurno rješavanje problema plavljenja zemljišta i gospodarskih objekata kod k.br. 26 (kč.br.1985/1 i 1992 k.o. Kupinečki Kraljevec Novi).
Obilaskom lokacije od strane predsjednika Vijeća Mjesnog odbora ustanovljeno je da do problema plavljenja dolazi nakon što je  prije cca dvije godine izvršeno zacjevljenje oborinske odvodnje koje je obuhvatilo desnu stranu asfaltiranog dijela ulice Vlašići gdje su na kraju kanalice spuštene i nadovezuju se na kanal oborinske odvodnje koji bi trebao vodu usmjeriti dalje uz neasfaltirani dio ulice, ali radi nedovoljnog pada, voda se prelijeva i plavi zemljište, garažu te plastenik i prilikom svake kiše uzrokuje štetu. 
Dodatno, nakon radova zacjevljenja, izvađena su dva kolna prilaza na zemljište k.č.br. 1985/1 i 1992 k.o. Kupinečki Kraljevec Novi (označeno na Geoportalu) te isti nikad nisu vraćeni u prvobitno stanje. 
Kao rješenje nameće se ugradnja šahta na kraju zacjevljenog dijela te postavljanje dodatnih cijevi u duljini cca 6 - 7 metara kako bi se premostio uzvišeniji dio kanala, a voda usmjerila niz ulicu Vlašići na dijelu s većim nagibom. Također, potrebno je osigurati kolne prilaze na parcele koji su izvađeni prilikom spomenutih radova.
        S obzirom na navedeno, Vijeće predlaže da predstavnici Zagrebačkog holdinga d.o.o., Podružnice Zagrebačke ceste žurno izađu na teren i utvrde rješenje predmetnog problema.
Vijeće također predlaže da se radovi izvrše na teret redovitog održavanja prometnica budući da je zahvat u prostoru minimalan i može se odraditi brzo.


Ad 6) Obavijesti, pitanja i prijedlozi

      Predsjednik Vijeća, Kristijan Jakolić informira članove Vijeća da javna rasvjeta u ulici  Franje konačno radi, o početku radova na gradnji nogostupa u Potočkoj cesti te da je potpisan ugovor za asfaltiranje odvojaka ulice Štrpet. Kontaktirao je projektanta za izgradnju nogostupa u ulici Kraljevečka cesta te mu je rečeno da ima dovoljno širine javnog dobra za nogostup.

      Budući da je dnevni red iscrpljen te da se nitko više ne javlja za riječ, predsjednik Vijeća,  Kristijan Jakolić zaključuje 47. sjednicu Vijeća Mjesnog odbora Kupinečki Kraljevec – centar. 

        Dovršeno u 19,45 sati.

           Zapisnik vodila:
              Lidija Špišić


     KLASA: 024-08/25-003/725
     URBROJ: 251-13-11-2/005-25-2
     Kupinečki Kraljevec, 27. ožujka 2025.                                                                                          

                                                                                                           Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić






Izvješće o glasovanju na 47. sjednici
Vijeća Mjesnog odbora Kupinečki Kraljevec - centar

